El Voluntariat Ecològic de Gandia compleix 25 anys
02 juliol 2019

## El Voluntariat Ecològic de Gandia compleix 25 anys02 juliol 2019Última actualització: 14 juliol 2025

![](../gestion/img/CarolaWoodward_1148.JPG)  
  

La **regidora de Gestió Responsable del Territori i Patrimoni, Alícia Izquierdo,** acompanyada del vice-president del Consell dels Joves de Gandia, Salva Tamarit, ha presentat una nova edició, la vint-i-cinc, del Voluntariat Ecològic de Gandia.  

 Durant els mesos de juliol i agost, qualsevol jove pot participar en les sis rutes pel terme municipal de Gandia (Caldereta, Monte Pino, Bairen, rutes en bici per la Marjal, l’Auir i Marxuquera) amb tasques de conscienciació i prevenció d’incendis forestals, abocaments il·legals, conductes inadequades amb la natura, entre altres activitats... També està prevista la neteja del riu Serpis una vegada a la setmana.

Prèviament hi haurà formació prèvia, a càrrec de la Generalitat, en cartografia, comunicació amb dispositius ‘walkie talkie’, seguretat vial (bici), primers auxilis, interpretació ambiental, prevenció d’incendis...

_“També hi realitzarem activitats en grup amb els voluntaris, com ara una excussió a Aqualandia o tallers amb altres col·lectius, com el Club de rol, a primera línia de la platja per a donar a conèixer el nostres paratges naturals, taller de reciclatge de plàstics, etc.”,_ ha explicat Tamarit.

_“És un orgull que els nostres joves vulguen dedicar una part del seu temps lliure, a l’estiu, a la cura i protecció de nostre territori”_, ha expressat Izquierdo, qui ha recordat que ella mateix va participar en la tercera edició del Voluntariat Ecològic de Gandia.

La inscripció és gratuïta i està oberta durant tota la edició. Es pot fer al web [http://www.cjg.es/voluntariatgandia/](http://www.cjg.es/voluntariatgandia/?fbclid=IwAR1s17Caczh26cs-eC-pM6EJBfKKKR44STr1drVwIGlD2x4kYdIDjIA5KCs) o, als matins, al Casal Jove de l’Alqueria Laborde.